અમદાવાદ: બસ રેપીડ ટ્રા‌િન્ઝટ સિસ્ટમ એટલે કે બીઆરટીએસ સર્વિસ લગભગ દાયકાથી ઉતારુઓને એએમટીએસ બાદ અમદાવાદમાં જાહેર પરિવહન સેવાનું અસરકારક માધ્યમ બન્યું છે. શહેરમાં અત્યારે કુલ ૯૭ કિમીનાે બીઆરટીએસ સર્વિસનો વ્યાપ છે. દૈનિક ૧.૪૦ લાખ ઉતારુઓ બીઆરટીએસ સર્વિસનો લાભ લે છે, જોકે બીઆરટીએસ કોરિડોરથી શહેરની દિનપ્રતિદિન જ‌િટલ બનતી જતી ટ્રાફિક સમસ્યા વધુ વિકટ બની છે તેવી પણ શહેરીજનોની વ્યાપક ફરિયાદ ઊઠી છે. અમુક બીઆરટીએસ કોરિડોરમાં સાઇકલસવાર માટે અલાયદો સાઇકલ ટ્રેક બનાવાયો છે. આ સાઇકલ ટ્રેક તૈયાર કરવા પાછળનો કોર્પોરેશનનો મુખ્ય ઉદ્દેશ્ય વાહનચાલકોમાં સાઇકલસવારીને ઉત્તેજન આપી હવામાંના પ્રદૂષણને ઘટાડવાનો હતો. કમનસીબે તંત્રને આમાં એક અથવા બીજા કારણસર નિષ્ફળતા મળતાં હવે ભાજપના શાસકોએ સમગ્ર બીઆરટીએસ રૂટ પરથી સાઇકલ ટ્રેકને ઉખાડી નાખવાની દિશામાં ગંભીરતાથી વિચારણા હાથ ધરી છે.